open-index/open-wikipedia-markdown huggingface dataset:
দক্ষিণ এশিয়া কৃত্রিম উপগ্রহ

**দক্ষিণ এশিয়া কৃত্রিম উপগ্রহ**, যা জিএসএটি-৯ নামে পরিচিত, একটি ভূ-সমলয়  যোগাযোগ এবং আবহাওয়া উপগ্রহ, যা দক্ষিণ এশীয় আঞ্চলিক সহযোগিতা সংস্থার (সার্ক) সদস্য দেশগুলির জন্য ভারতের ভারতীয় মহাকাশ গবেষণা সংস্থা (ইসরো) দ্বারা পরিচালিত হয়। কৃত্রিম উপগ্রহটি যোগাযোগ ও দুর্যোগ মোকাবেলায়  দক্ষিণ এশিয়ার দেশগুলোকে সহায়তা করবে। ২০১৭ সালের ৫ মে এই কৃত্রিম উপগ্রহ মহাকাশে উৎক্ষেপ করা হয়। ২০১৪ সালে নেপালে আয়োজিত ১৮ তম সার্ক শীর্ষ সম্মেলনের সময় ভারতের প্রধানমন্ত্রী নরেন্দ্র মোদী তার *[[নরেন্দ্র মোদী সরকারের দক্ষিণ এশিয়ার পররাষ্ট্রনীতি|প্রতিবেশী প্রথম]]* নীতির অংশ হিসাবে সার্ক সদস্য দেশগুলির চাহিদা পূরণের জন্য উপগ্রহের ধারণাটি উত্থাপন করেন। আফগানিস্তান, বাংলাদেশ, ভুটান, মালদ্বীপ, নেপাল এবং শ্রীলঙ্কা হল কৃত্রিম উপগ্রহটি  দ্বারা উপলব্ধ বহু মাত্রিক সুবিধার ব্যবহারকারী দেশ।

পাকিস্তান এই প্রকল্পে যোগ দেয়নি এবং জানিয়েছিল যে তারা নিজস্ব উপগ্রহ নিয়ে কাজ করছে, ফলস্বরূপ, পাকিস্তান এই প্রকল্পে অংশ নিতে অস্বীকার করে। তবে "আর্থিক এবং প্রযুক্তিগত সহায়তা" প্রদানের প্রস্তাব জানায়। ভারত পাকিস্তানের প্রস্তাব প্রত্যাখ্যান করে বলে যে তারা চায় এই প্রকল্পটি একটি "উপহার" হবে এবং বহু-দেশের সহযোগিতা সময় সাপেক্ষ হবে। আফগানিস্তান প্রাথমিকভাবে উপগ্রহের অনাবদ্ধ ছিল।

দক্ষিণ এশিয়া কৃত্রিম উপগ্রহ টেলি-মেডিসিন, টেলি-শিক্ষা, ব্যাংকিং এবং টেলিভিশন সম্প্রচারের সুযোগের বিষয়ে গুরুত্বপূর্ণ তথ্য সরবরাহ করে। এটি আর্ট টেকনোলজির রিমোট সেন্সিং স্টেট দিয়ে সজ্জিত রয়েছে যা সঠিক সময়ের আবহাওয়ার সংক্রান্ত তথ্য সংগ্রহ করতে সক্ষম এবং দক্ষিণ এশিয়ার দেশগুলির ভূতত্ত্ব পর্যবেক্ষণে সহায়তা করে।

## পটভূমি

## ইতিহাস
২০১৪ সালে কাঠমুন্ডুতে অনুষ্ঠিত সার্ক সম্মেলনে দক্ষিণ এশিয়ার দেশগুলোর জন্য একটি কৃত্রিম উপগ্রহ তৈরির ঘোষণা দেয় ভারত। তখন এর নামকরণ করা হয় "সার্ক কৃত্রিম উপগ্রহ"।  কিন্তু পাকিস্তান এই কৃত্রিম উপগ্রহের সাথে যুক্ত হতে অনিচ্ছা প্রকাশ করায় এর নাম রাখা হয় দক্ষিণ এশিয়া কৃত্রিম উপগ্রহ। এর নির্মাণ খরচ পড়েছে ৪৫০ কোটি ভারতীয় রুপি। ৫মে শুক্রবার ভারতের স্থানীয় সময় বিকেল ৫টা ২৭ মিনিটে ভারতের অন্ধ্র প্রদেশের শ্রীহরিকোটা সতীশ ধাওয়ান মহাকাশ কেন্দ্র থেকে কৃত্রিম উপগ্রহটি সফলভাবে উৎক্ষেপণ করা হয়। 

## গঠন
দক্ষিণ এশিয়া কৃত্রিম উপগ্রহের ওজন ২১৯৫ কেজি। এতে ১২টি কু-ব্যান্ড ট্রান্সপন্ডার রয়েছে।

## পাকিস্তানের অনিচ্ছা
ভারত তার প্রতিবেশী দেশগুলোর জন্য "উপহার" স্বরূপ দক্ষিণ এশিয়া কৃত্রিম উপগ্রহ তৈরি করে। এই কৃত্রিম উপগ্রহের সুবিধা নেওয়া থেকে পাকিস্তান নিজেকে প্রত্যাহার করে নেয়।

## অংশীদার দেশসমূহ
# ভারত
# বাংলাদেশ
# ভুটান
# মালদ্বীপ
# শ্রীলঙ্কা
# নেপাল ও
# আফগানিস্তান।

## সুবিধা
এই কৃত্রিম উপগ্রহ আবহাওয়ার পূর্বাভাস, দুর্যোগ পরিস্থিতিতে জরুরি যোগাযোগ, দূরশিক্ষণ, দূর-চিকিৎসা ও অন্যান্য প্রযুক্তির ক্ষেত্র সম্প্রসারণ করবে। আকাশে অবস্থান করে ভূ-পর্যবেক্ষণ, খনিজ পদার্থ, পানির উৎসের সন্ধান, এমনকি প্রাকৃতিক দুর্যোগের পূর্বাভাসেও এই কৃত্রিম উপগ্রহটি বড় ভূমিকা নিতে পারবে 

## তথ্যসূত্র

বিষয়শ্রেণী:দক্ষিণ এশিয়া
বিষয়শ্রেণী:কৃত্রিম উপগ্রহ
বিষয়শ্রেণী:মোদী প্রশাসনের উদ্যোগ
বিষয়শ্রেণী:জিস্যাট কৃত্রিম উপগ্রহ
বিষয়শ্রেণী:দক্ষিণ এশীয় আঞ্চলিক সহযোগিতা সংস্থা
মফিজুর রহমান

**মফিজুর রহমান** (জন্ম: অজানা - মৃত্যু: ২০০৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মফিজুর রহমানের জন্ম ফেনী জেলার দাগনভূঁইয়া উপজেলার সিন্দুরপুর ইউনিয়নের নোয়াদ্দা গ্রামে। তার বাবার নাম নেয়ামতউল্লা ফরাজী এবং মায়ের নাম রাহাতুনের নেছা। তার স্ত্রীর নাম ফজিলতের নেছা। তাঁদের দুই ছেলে ও দুই মেয়ে। 

## কর্মজীবন
ইপিআরে চাকরি করতেন মফিজুর রহমান। ১৯৭১ সালে কর্মরত ছিলেন ঢাকার পিলখানা সদর দপ্তরে। ২৫ মার্চ রাতে পাকিস্তান সেনাবাহিনীর বালুচ রেজিমেন্ট তাঁদের আক্রমণ করে। তারা সেই আক্রমণ প্রতিরোধের চেষ্টা করেও ব্যর্থ হন। কিছুক্ষণের মধ্যেই ভেঙে পড়ে তাঁদের প্রতিরোধ। বেশির ভাগ ইপিআর সদস্য পাকিস্তান সেনাবাহিনীর হাতে নিহত হন। তিনিসহ অল্প কিছুসংখ্যক পিলখানা থেকে পালিয়ে যেতে সমর্থ হন। পরে তারা সমবেত হন বুড়িগঙ্গা নদীর ওপারে। সেখান থেকে তারা নরসিংদীর পাঁচদোনায় যান। প্রতিরোধযুদ্ধ শেষে তিনি যুদ্ধ করেন ৩ নম্বর সেক্টরে।

## মুক্তিযুদ্ধে ভূমিকা
১৯৭১ সালের ১৩-১৪ এপ্রিল ভৈরব-নরসিংদীর মাঝে রামনগর রেলসেতুতে সকালে মফিজুর রহমান দেখতে পেলেন দূরে একদল পাকিস্তানি সেনা। তিনি তার দলের মুক্তিযোদ্ধাদের নিয়ে দ্রুত প্রতিরক্ষা অবস্থান নিলেন। এর মধ্যেই পাকিস্তানি সেনারা চলে এল তাঁদের প্রতিরক্ষা অবস্থানের কাছে। সঙ্গে সঙ্গে গর্জে উঠল তাঁদের সবার অস্ত্র। পাকিস্তানি সেনারাও পাল্টা আক্রমণ করল। যুদ্ধ চলতে থাকল। মফিজুর রহমান তার সহযোদ্ধাদের নিয়ে বিপুল বিক্রমে যুদ্ধ করলেন। সারা রাত গোলাগুলি চলল। পরদিন সকাল থেকে শুরু হলো তাঁদের ওপর বিমান হামলা। চারদিকে বাড়িঘর-গাছপালা দাউ দাউ আগুনে জ্বলতে থাকল। একটু পর হেলিকপ্টার থেকে নামল পাকিস্তান সেনাবাহিনীর কমান্ডো দল। মুক্তিযোদ্ধারা প্রায় অবরুদ্ধ। এদিকে যুদ্ধ চালিয়ে যাওয়ার মতো গোলাবারুদ তাঁদের হাতে নেই। ক্ষুধায়ও তারা বেশ কাতর। গত তিন-চার দিন সামান্য খাবার খেয়েছেন। জীবনমৃত্যুর সন্ধিক্ষণেও তারা বিচলিত হলেন না। 
এর আগে ২৬ মার্চ ঢাকার পিলখানা ইপিআর সদর দপ্তর থেকে পালিয়ে যাওয়া একদল সৈনিক সমবেত হয়েছিলেন নরসিংদীর পাঁচদোনায়। সেখানে তারা যোগ দেন ময়মনসিংহ থেকে আসা মতিউর রহমানের (বীর প্রতীক) নেতৃত্বাধীন প্রতিরোধযোদ্ধাদের সঙ্গে। ঢাকা-নরসিংদী সড়কের করইতনী, বাবুরহাট, পাঁচদোনাসহ আরও কয়েক স্থানে যুদ্ধের পর তারা প্রতিরক্ষা অবস্থান নেন। ভৈরব-নরসিংদীর মাঝের রামনগর এলাকায়। ১৩ এপ্রিল পাকিস্তান সেনাবাহিনী সেখানে তাঁদের আক্রমণ করে। মুক্তিযোদ্ধারা বিশেষত ইপিআর সৈনিকরা সুলতান আহমেদ (বীর বিক্রম), আবদুল মালেক ও মফিজুর রহমানের নেতৃত্বে সাহসিকতার সঙ্গে পাকিস্তান সেনাবাহিনীর আক্রমণ প্রতিহত করেন। সারা দিন ও রাত সেখানে যুদ্ধ চলে। যুদ্ধ চলা অবস্থায় পাকিস্তান সেনাবাহিনী কয়েকবার ঝটিকা আক্রমণ চালিয়ে সামনে এগোতে চেষ্টা করে। প্রতিবারই মুক্তিযোদ্ধারা তা প্রতিহত করেন। পরদিন সকাল থেকে পাকিস্তান বিমানবাহিনীর বিমান মুক্তিযোদ্ধাদের অবস্থানের ওপর গুলিবর্ষণ করতে থাকে। পাকিস্তান সেনাবাহিনী একপর্যায়ে পাঁচ-ছয়টি হেলিকপ্টার দিযে মুক্তিযোদ্ধাদের অবস্থানের চারপাশে কমান্ডো নামায়। এতে মুক্তিযোদ্ধারা চারদিক থেকে প্রায় অবরুদ্ধ হয়ে পড়েন। তখন মুক্তিযোদ্ধাদের গুলি প্রায় নিঃশেষিত। ফলে তারা জীবনমৃত্যুর সন্ধিক্ষণে পড়ে যান। শেষ পর্যন্ত তারা অনেক কষ্টে পশ্চাদপসারণ করে কিশোরগঞ্জের কুলিয়ারচরে সমবেত হন। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:বীর প্রতীক
বিষয়শ্রেণী:২০০৫-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ফেনী জেলার ব্যক্তি
মোহাম্মদ নাসির

**মোহাম্মদ নাসির** (জন্ম:  ১৯০২- মৃত্যু: ১৮ এপ্রিল, ১৯৭৯) একজন বাংলাদেশী গীতিকার, সুরকার ও লোকশিল্পী। তিনি চট্টগ্রামের মরমি ও আঞ্চলিক গানের কিংবদন্তি শিল্পী। কলকতার এইচএমভি থেকে জগন্ময় মিত্রের তত্ত্বাবধানে ১৯৩২ সালে  মোহাম্মদ নাসিরের মাইজভাণ্ডারী ও আঞ্চলিক গানের রেকর্ড বের হয়।

## প্রাথমিক জীবন
মোহাম্মদ নাসির ১৯০২ সালে চট্টগ্রামের ডবলমুরিং থানার সরাইপাড়ায় জন্মগ্রহণ করেন। তার পিতার নাম আবদুল হামিদ এবং মাতার নাম মাহতাবজান।

## সঙ্গীতজীবন
গানের প্রতি নাসিরের ঝোঁক ছিল শৈশব থেকেই। গানের আসরের খবর পেলেই সেখানেই হাজির হতেন তিনি। গানের কারণে লেখাপড়াও বেশিদূর করেননি। লোকমান খাঁ সেরওয়ানি তাকে গান শেখার জন্য ওস্তাদ সালামত আলী দেওয়ানের কাছে নিয়ে যান। তবে তার  আগেই নাসির উপমহাদেশের খ্যাতিমান সংগীতসাধক ওস্তাদ মোহাম্মদ হোসেন খরুর সান্নিধ্যে আসেন। তবে সঙ্গীতে তার হাতেখড়ি আর্য্য সংগীতের ওস্তাদ সুরেন্দ্র লাল দাশের হাতে।

## চাটগাঁইয়া গানের বিশ্বায়ন
মোহাম্মদ নাসির চট্টগ্রামের গানকে নিয়ে গেছেন উপমহাদেশীয় গণ্ডিতে। তার কণ্ঠেই প্রথম হিন্দুস্থান রেকর্ড থেকে চট্টগ্রামের গানের রেকর্ড বের হয়েছে। ১৯৩২ সালে জগন্ময় মিত্রের তত্ত্বাবধানে কলকতার বিখ্যাত হিজ মাস্টার্স ভয়েজ (এইচএমভি) থেকে তার গ্রামোফোন রেকর্ড বের হয়েছিল। রেকর্ডকৃত গান দুটিই মাইজভাণ্ডারী গান, **বাঁশী বাজে হৃদমন্দিরে কে বাঁশি ফুঁকে** ও **দয়াল ভাণ্ডারী তোরে চিনব কেমনে**। দুই বছর পর এখান থেকেই তার কণ্ঠে চট্টগ্রামের আঞ্চলিক গানের প্রথম গ্রামোফোন রেকর্ড প্রকাশিত হয়।আহমেদুল হক সিদ্দিকীর রচিত এবং মোহাম্মদ নাসিরের সুরে রেকর্ডকৃত গানটি হল **চাঁন মুখে মধুর হাসি/দেবাইল্যা বানাইল মোরে সাম্পানর মাঝি, কুতুবদিয়ার দক্ষিণ ধারে সাম্পানওয়ালার ঘর**।

## তথ্যসূত্র

বিষয়শ্রেণী:১৯০২-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:চট্টগ্রাম জেলার সঙ্গীতশিল্পী
বিষয়শ্রেণী:বাংলাদেশী লোকশিল্পী
বিষয়শ্রেণী:বাংলা ভাষার সঙ্গীতশিল্পী
মার্ডার (২০০৪-এর চলচ্চিত্র)

***মার্ডার*** () হচ্ছে ২০০৪ সালের এপ্রিল মাসের ২ তারিখে মুক্তিপ্রাপ্ত একটি হিন্দি চলচ্চিত্র যেটির লেখক এবং পরিচালক ছিলেন অনুরাগ বসু। চলচ্চিত্রটি ২০০২ সালে মুক্তি পাওয়া ইংরেজি চলচ্চিত্র 'আনফেইথফুল'-এর পুনঃনির্মাণ যদিও পুরোপুরি নয় কারণ আনফেইথফুলের নায়িকার সঙ্গে একটি অপরিচিত পুরুষের ব্যভিচার হয় অপরদিকে মার্ডারে সিমরান (মল্লিকা শেরাওয়াত) আগে থেকেই সানি (ইমরান হাশমী)কে চিনত, তারা কলেজে পড়াকালীন প্রেমিক-প্রেমিকা ছিলো।

## কাহিনীসারাংশ
সিমরান নামের এক তরুণী ব্যাংককে তার মৃত বড় বোনের স্বামীর সাথে বিবাহিত অবস্থায় বাস করে এক পুত্র সহ। সিমরানের সঙ্গে তার বড় বোনের স্বামী সুধীর সহবাস করেনা বিধায় সিমরান মনঃক্ষুণ্ণ থাকে। একদা সে ব্যাংককেরই এক বৃষ্টিস্নাত দিনে রাস্তায় ট্যাক্সি খুঁজতে যেয়ে তার কলেজ জীবনের বন্ধু এবং প্রেমিক সানির সামনে পড়ে যায়।

এই সানির বাসায় যায় সিরমান, তাদের মধ্যকার পুরনো বন্ধুত্বটা আবার চাঙ্গা হয়ে ওঠে এবং সানি সিমরানের শরীর ভোগ করে। সিমরান একদিন তার বোনের ছেলেকে বিদ্যালয় থেকে আনতে যেয়ে দেরি করে ফেলে এবং আরো বিভিন্ন ঘটনার প্রেক্ষিতে সুধীর সিমরানের পেছনে গোয়েন্দা লাগিয়ে দেয় এবং ঐ গোয়েন্দা সিমরানকে সানির সঙ্গে দেখে ফেলে। সিমরান সানিকে একদিন অন্য একটি মেয়ের সঙ্গে দেখে ফেলে এবং সানিকে ছুরি দিয়ে খোঁচা মারে রাগের মাথায়, অপরদিকে আরেকদিন সুধীর সানির বাসায় গিয়ে তাকে পিটিয়ে রক্তাক্ত করে মাটিতে পুঁতে রাখে। দুইদিক দিয়েই সিমরান এবং সুধীর পুলিশের কাছে নিজেদেরকে হত্যাকারী দাবী করে। সানিকে তার এক বান্ধবী পুঁতে রাখা মাটি থেকে বের করে আনে এবং পরে সানি সুধীরকে মারতে গেলে পুলিশ সানিকে গুলি করে এবং সে মারা যায়।

## অভিনয়ে
* ইমরান হাশমী - সানি
* অস্মিত প্যাটেল - সুধীর সেহগাল
* মল্লিকা শেরাওয়াত - সিমরান সেহগাল, সুধীরের সহধর্মিণী 
* রাজ জুতসী - ইন্সপেক্টর রাজবীর সিং
* কাশ্মীরা শাহ - লাউঞ্জ সিঙ্গার
* ক্রিশ চাওলা - কবির সেহগাল

## পুনঃনির্মাণ

চলচ্চিত্রটি কন্নড় ভাষায় গান্দা হেন্দাথি শিরোনামে পুনঃনির্মিত হয়।

## সিকুয়েল
*মার্ডার ২
*মার্ডার ৩

## তথ্যসূত্র

## বহিঃসংযোগ
* 

বিষয়শ্রেণী:২০০৪-এর চলচ্চিত্র
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:২০০০-এর দশকের আদিরসাত্মক রোমাঞ্চকর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় রোমাঞ্চকর নাট্য চলচ্চিত্র
বিষয়শ্রেণী:ভারতীয় আদিরসাত্মক রোমাঞ্চকর চলচ্চিত্র
বিষয়শ্রেণী:মার্কিন চলচ্চিত্রের ভারতীয় পুনর্নির্মাণ
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বিষয়শ্রেণী:ই্ংরেজি চলচ্চিত্রের হিন্দি পুনর্নির্মাণ
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:অনুরাগ বসু পরিচালিত চলচ্চিত্র
বিষয়শ্রেণী:আনু মালিক সুরারোপিত চলচ্চিত্র
বিষয়শ্রেণী:ফরাসি চলচ্চিত্রের ভারতীয় পুনর্নির্মাণ
গরম মশলা (২০০৫-এর চলচ্চিত্র)

***গরম মশলা*** () হচ্ছে ২০০৫ এ মুক্তি পাওয়া একটি হিন্দি চলচ্চিত্র যেটি প্রিয়দর্শন পরিচালনা করেন।

## পটভূমি
মাকরান্দ ওরফে ম্যাক এবং স্যাম 'গরম মশলা' নামের একটি কম্পানিতে আলোকচিত্রগ্রাহক হিসেবে কাজ করে। ম্যাকের আগেই একটা প্রেমিকা আছে যার নাম অঞ্জলি। কিন্তু তারপরেও ম্যাক বিভিন্ন মেয়েদের পিছনে ঘুরে, তাদেরকে ডেটিং এ নিয়ে যায়। ম্যাক একদা আলাদা একটা বাসা ভাড়া নিয়ে তিনজন এয়ার হোস্টেসের সাথে বন্ধুত্ব করে আলাদা আলাদাভাবে তাদের একে অপরকে না জানিয়ে। ম্যাক অনেক ঝামেলায় পড়ে, স্যাম তাকে সাহায্য করে। অঞ্জলি শুরু থেকে শেষ পর্যন্ত ম্যাককে ভালোবাসতে থাকে এবং তাকে বিয়ে করতে রাজি হয়।

## শ্রেষ্ঠাংশে
*অক্ষয় কুমার - মাকরান্দ 'ম্যাক' গোড়বোলে
*জন আব্রাহাম - শ্যাম 'স্যাম'
*রিমি সেন - অঞ্জলি
*নীতু চন্দ্র - সুইটি
*নার্গিস বাঘেরি - পুজা
*ডেইজী বোপান্না - দিপ্তী
*পরেশ রাওয়াল - ম্যাম্বো
*রাজপাল যাদব - বব্বন
*নেহা ধুপিয়া - ম্যাগী
*অসরনি - ম্যাকের মামা
*মনোজ জোশী - নাগেশ্বর
*বিজু খোটে - ম্যাক এবং স্যামের অফিসের প্রধান
*পৃথিবী জ্যোতিষী - জমিদার
## তথ্যসূত্র

## বহিঃসংযোগ
* 
* 
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০০৫-এর চলচ্চিত্র
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় বন্ধু সম্পর্কিত চলচ্চিত্র
বিষয়শ্রেণী:প্রীতম সুরারোপিত চলচ্চিত্র
বিষয়শ্রেণী:কুম্ভিলতা বিতর্কে জড়িত চলচ্চিত্র
বিষয়শ্রেণী:ভারতীয় বন্ধু সম্পর্কিত হাস্যরস চলচ্চিত্র
বিষয়শ্রেণী:মালয়ালম চলচ্চিত্রের হিন্দি পুনর্নির্মাণ
মিস্টার ইয়া মিস

***মিস্টার ইয়া মিস*** () ২০০৫ এর ২ ডিসেম্বরে মুক্তিপ্রাপ্ত একটি হিন্দি চলচ্চিত্র যেখানে আফতাব শিবদাসানি একদিন ঘুম থেকে উঠে দেখেন যে তিনি নারী হয়ে গেছেন।

## সারাংশ
এক কামুক পুরুষ আকস্মিকভাবে তার অনেক মেয়েবন্ধুদের মধ্য হতে একজনের দ্বারা মারা যান। তিনি তখন এক নারীদেহে মূর্ত হন। এটা তার জন্য কোন দ্বিতীয় সুযোগ (পুনর্জন্ম) নয় তবে তার আগের জীবনের কাজের শাস্তি। 'সঞ্জয়' থেকে ঐ পুরুষ 'সঞ্জনা'তে রূপান্তরিত হন এবং তার বন্ধু শেখরের কাছে তিনি সঞ্জয়ের বোন পরিচয় দেন, অন্যান্য মানুষদের কাছেও সঞ্জনা নিজেকে সঞ্জয়ের বোন বলেন।

ধীরে ধীরে নারীদের জীবনধারণ করে তিনি তার ভুলগুলো বুঝতে পারেন এবং চলচ্চিত্রটির শেষে ঈশ্বর তাকে পুনরায় পুরুষে রূপ দেন।

## অভিনয়ে
*আফতাব শিবদাসানি  - সঞ্জয়
*রিতেশ দেশমুখ - শেখর
*অন্তরা মলি - সঞ্জনা
*দিব্যা দত্তা - লাভলীন

## তথ্যসূত্র

## বহিঃসংযোগ
*

বিষয়শ্রেণী:২০০৫-এর চলচ্চিত্র
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:পুনর্জন্ম সম্পর্কিত চলচ্চিত্র
মেদজেযির

***মেদজেযির*** (বাংলা: "জোয়ার") হল একটি তুর্কি কিশোর চরিত্র বিশিষ্ট একটি ধারাবাহিক নাটক, যা ১৩ই সেপ্টেম্বর থেকে ২০১৫-এর জুন পর্যন্ত তুরস্কের স্টার টিভিতে সম্প্রচারিত হয়েছিল। এটি মার্কিন ধারাবাহিক দ্য ও. সি. এর পুনর্নির্মাণ। এটিতে চাগাতায় উলুসয় ও সেরেনায় সারিকায়া প্রধান চরিত্রে অভিনয় করেছেন।

## পটভূমি
নাটকটিতে তুরস্কের ইস্তাম্বুলের আলতিনকয় এলাকার সমুদ্রতটে অবস্থিত একদল কিশোর-কিশোরী ও তাঁদের পরিবারের কাল্পনিক জীবন তুলে ধরা হয়েছে। এর ঘটনা মূলতইয়ামান কোপার নামক এক দরিদ্র পরিবারের ছেলের জীবনকে কেন্দ্র করে প্রবাহিত হয়েছে যে তার কৈশোর জীবনে এক বিপর্যস্ত পরিবার এবং দারিদ্র্যের কশাঘাতের মধ্য দিয়ে বড় হয়েছে। সে মিরা নামক এক ধনী কিশোরীর প্রেমে পড়ে, এবং মিরা ও মিরার পরিবারের মন জয় করার জন্য বহু কঠিন পরিস্থিতির মোকাবিলা করে।

## অভিনয় ও চরিত্র

## তথ্যসূত্র

বিষয়শ্রেণী:তুর্কি নাট্য টেলিভিশন ধারাবাহিক
বিষয়শ্রেণী:কিশোর সম্পর্কে টেলিভিশন ধারাবাহিক
বিষয়শ্রেণী:২০১০-এর দশকের পটভূমিতে টেলিভিশন ধারাবাহিক
শুদ্ধ দেশী রোমান্স

**শুদ্ধ দেশী রোমান্স** () ২০১৩ সালের একটি হিন্দি চলচ্চিত্র যেখানে বানী কাপুর, সুশান্ত সিং রাজপুত এবং পরিণীতি চোপড়া মুখ্য ভূমিকায় ছিলেন। চলচ্চিত্রটির প্রযোজক ছিলেন আদিত্য চোপড়া এবং পরিচালক মনীষ শর্মা। চলচ্চিত্রটির কাহিনী রাজস্থানের জয়পুরে দেখানো হয়, এবং বিয়ে ছাড়াই এক্ত্রবাসের বিষয়টি চলচ্চিত্রটিতে ফুটে উঠেছে।

## শ্রেষ্ঠাংশে

* সুশান্ত সিং রাজপুত - রঘু রাম
* পরিণীতি চোপড়া - গায়েত্রী
* বাণী কাপুর - তারা
* ঋষি কাপুর - গোয়াল
* রাজেশ শর্মা - মউসা জি
* স্বপন কাম্বলে - বাবা
* তরুণ ভিয়াস - মি. গু্প্তা (গায়েত্রীর প্রতিবেশী)
* অনির্বাণ নারায়ণ চন্দ্র - প্রবীর চ্যাটার্জী
* ভুবন অরোঁরা - রঘুর বন্ধু ১

## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১৩-এর চলচ্চিত্র
বিষয়শ্রেণী:যশ রাজ ফিল্মসের চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:রাজস্থানের পটভূমিতে চলচ্চিত্র
বিষয়শ্রেণী:২০১৩-এর নাট্য চলচ্চিত্র
বিষয়শ্রেণী:রাজস্থানে ধারণকৃত চলচ্চিত্র
বিষয়শ্রেণী:জয়পুরে ধারণকৃত চলচ্চিত্র
বিষয়শ্রেণী:মন্ডাবায় ধারণকৃত চলচ্চিত্র
বিষয়শ্রেণী:জয়পুরের পটভূমিতে চলচ্চিত্র
নুরুননাহার ফয়জননেসা

**নুরুননাহার ফয়জননেসা** (জন্ম: ১৯৩১ — মৃত্যু: ৩১ মার্চ, ২০০৪) বাংলাদেশের নারী শিক্ষাবিদ। তিনি ঢাকা বিশ্ববিদ্যালয়ের নির্বাচিত সিন্ডিকেট এবং জাতীয় বেতন কমিশনের প্রথম নারী সদস্য 

## জন্ম ও শিক্ষাজীবন
নুরুননাহার ফয়জননেসার জন্ম ১৯৩১ সালে। তার বাবার নাম খান সাহেব কাজী সদরুল। তিনি কলকাতার শাখাওয়াত মেমোরিয়াল বালিকা বিদ্যালয় এবং ভিক্টোরিয়া ইন্সস্টিটিউটে পড়াশোনা করেন। পরবর্তীতে তিনি চট্টগ্রাম সরকারি কলেজ থেকে ১৯৪৯ সালে স্নাতক সম্পন্ন করেন এবং ঢাকা বিশ্ববিদ্যালয় থেকে রাষ্ট্রবিজ্ঞান বিষয়ে স্নাতকোত্তর ডিগ্রি অর্জন করেন। শিক্ষাজীবন শেষে তিনি ঢাকা টিচার্স ট্রেনিং কলেজে প্রভাষক হিসেবে যোগ দেন। ১৯৬০ সালে যুক্তরাষ্ট্র সরকারের পূর্ণাঙ্গ বৃত্তি পেয়ে উচ্চতর ডিগ্রি অর্জন করেন। 

## কর্মজীবন
১৯৬৯ সালে নুরুননাহার ফয়জননেসা ঢাকা বিশ্ববিদ্যালয়ের ল্যাবরেটরি স্কুলে অধ্যক্ষ হিসেবে যোগ দেন। পরবর্তীতে তিনি ঢাকা বিশ্ববিদ্যালয়ের ইন্সটিটিউট অব এডুকেশন অ্যান্ড রিচার্স (আইইআর) বিভাগে যোগ দেন এবং ১৯৯৪ সালে অধ্যাপক হিসেবে অবসর নেন। ঢাকা বিশ্ববিদ্যালয়ের রোকেয়া হলের প্রভোস্ট হিসেবেও দায়িত্ব পালন করেন নুরুননাহার ফয়জননেসা। দীর্ঘ কর্মজীবনের পাশাপাশি তিনি রেডিও বাংলাদেশ, ঢাকা বিশ্ববিদ্যালয় সিনেট, ঢাকা বিশ্ববিদ্যালয় সিন্ডিকেট, পে কমিশন, বাংলাদেশ পাবলিক অ্যাডমিনিস্ট্রেশন সেন্টার, ছায়ানট পর্ষদ, এশিয়ান রিজিওনাল পপুলেশন অ্যাসোসিয়েশন, রোকেয়া শাখাওয়াত অ্যালামনাই অ্যাসোসিয়েশন, বেগম রোকেয়া প্রবীন আবাসসহ নানা সংগঠন ও প্রতিষ্ঠানের সঙ্গে যুক্ত ছিলেন। এছাড়া তিনি কর্মজীবী নারীদের সন্তানদের লালন-পালন কেন্দ্র ছায়ানীড়ের প্রতিষ্ঠাতা ছিলেন।

## ব্যক্তিগত জীবন
নুরুননাহার ফয়জননেসা’র স্বামী অধ্যাপক সৈয়দ মকসুদ আলী ঢাকা বিশ্ববিদ্যালয়ের শিক্ষক ছিলেন। তার কন্যা সাদিয়া আফরিন মল্লিক সাংবাদিক হিসেবে কর্মরত আছেন।

## পুরস্কার ও সম্মাননা
* বেগম রোকেয়া পদক

## তথ্যসূত্র

## বহি:সংযোগ

বিষয়শ্রেণী:১৯৩১-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:নদিয়া জেলার ব্যক্তি
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাঙালি শিক্ষাবিদ
বিষয়শ্রেণী:১৯৩২-এ জন্ম
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বেগম রোকেয়া পদক বিজয়ী
বিষয়শ্রেণী:লেডি ব্র্যাবোর্ন কলেজের প্রাক্তন শিক্ষার্থী
সামাজিক উদারনীতিবাদ

**সামাজিক উদারনীতিবাদ** হচ্ছে একটি রাজনৈতিক মতবাদ যেটি বিশ্বাস করে যে ব্যক্তি-স্বাধীনতার একটি সামাজিক বিচার থাকা দরকার। প্রাচীন উদারনীতিবাদের মত সামাজিক উদারনীতিবাদ বাজার অর্থনীতির পক্ষে এবং নাগরিক-রাজনৈতিক স্বাধীনতা বাড়ানোর কথা বলে। তবে প্রাচীন উদারনীতিবাদের সঙ্গে এটির পার্থক্য আছে একজায়গায় সেটি হলো জনগণের অর্থনীতি, চিকিৎসা সেবা এবং শিক্ষার ব্যবস্থা করার দায়িত্ব সরকারকে নিতে হবে। সামাজিক উদারনীতিবাদ নীতিতে জনগণের মঙ্গল সব মানুষকে ব্যক্তিগত স্বাধীনতা দেওয়ার মাধ্যমেই সূচিত হবে বলে মনে করা হয়। সামজিক উদারনীতিবাদের নীতি ২য় বিশ্বযুদ্ধ শেষ হওয়ার পরে পুঁজিতান্ত্রিক দেশগুলোর প্রধান নীতি হয়ে ওঠে। সামাজিক উদারনীতিবাদী রাজনৈতিক দলগুলো সাধারণত মধ্যমপন্থী কিংবা মধ্য-বামপন্থী হয়। সামাজিক উদারনীতিবাদ মহামন্দা এর পরে আলোকিত হিসেবে দেখা দেয়।

## উৎপত্তি
### ব্রিটেন
উনিশ শতকের শেষের দিকে 'প্রাচীন উদারনীতিবাদ' এর নীতি দ্বারা ব্রিটেনের অর্থনীতি নষ্ট হয়ে যাচ্ছিল, দারিদ্র্যতা বাড়ছিলো, বাড়ছিলো বেকারত্ব, শ্রমিকরা অশান্তিতে ভুগে আন্দোলন করা শুরু করছিল। এসকল জিনিশ দেখে বিভিন্ন রক্ষণশীল সমাজতত্ত্ববিদ 'উদারনীতিবাদ' এর বিরোধিতা করতে থাকেন। অনেক সমালোচকদের মধ্যে চার্লস ডিকেন্স, টমাস কার্লাইল এবং ম্যাথু এ্যার্নল্ডও ছিলেন।

জন স্টুয়ার্ট মিল ব্রিটেনে নতুন মতবাদের প্রচলন ঘটান, অর্থনীতি, সমাজ, নারীবাদ, শিক্ষাব্যবস্থা সবকিছুতেই তিনি আমূল পরিবর্তন নিয়ে আসেন। জন স্টুয়ার্ট মিলের হাত ধরে ব্রিটেনে নতুন সামাজিক নীতি আসে, যার মাধ্যমে ধীরে ধীরে জনগণ সুফল লাভ করতে শুরু করে। নতুন মতবাদ অনুযায়ী সকল মানুষ (নারীসহ) সব ধরনের কাজে অংশগ্রহণ করার সুযোগ পেয়েছিল, যদিও সামরিক বাহিনীতে নারীদের তখনো নেওয়া শুরু হয়নি।
### নব উদারনীতিবাদ

উনবিংশ শতকের শেষের দিকে এবং বিংশ শতাব্দীর শুরুর দিকে ব্রিটেনে 'নব উদারনীতিবাদী' নামে কিছু লোক দেখা দেন। এইসব নব উদারনীতিবাদীরা আগের উদানীতিবাদ বাতিলের পক্ষে জোর প্রচারণা চালান এবং জনগণের অর্থনৈতিক, সামাজিক এবং সাংস্কৃতিক জীবনে সরকারের দায় নিতে হবে বলে ব্যাখ্যা দেন। তারা যেসব মতবাদের অবতারণা করেছিলেন সেগুলো আজ 'সামাজিক উদারনীতিবাদ' হিসেবে পরিগণিত। নব উদারনীতিবাদীদের মধ্যে ছিলেন থমাস হিল গ্রীন, লেওনার্ড হবহাউজ এবং জন এ. হবসন, ইনারা ব্যক্তি স্বাধীনতাকে অনেক গুরুত্ব দিয়েছিলেন, তারা বলেছিলেন সামাজিক এবং অর্থনৈতিক অবস্থার পরিবর্তনের মাধ্যমে তারা তাদের অভীষ্ট লক্ষ্যে পৌছতে পারবেন। তাদের চিন্তা অনুযায়ী জনগণের সব চাহিদাঃ খাদ্য, বস্ত্র, ঘর, চিকিৎসা, শিক্ষা, যৌনতা, বন্ধুত্ব ইত্যাদি সব মৌলিক এবং গৌণ চাহিদা মিটাতে হবে, এবং এ জন্যে ব্যক্তি স্বাধীনতা চালু করতে হবে, এসকল জিনিশ শুধুমাত্র সরকারের জোর প্রচেষ্টা দ্বারাই হতে পারে বলে তারা বলতেন।

হেনরি ক্যাম্পবেল ব্যানারম্যান (প্রধানমন্ত্রীঃ ১৯০৫-১৯০৮), হার্বার্ট হেনরি এ্যাসকুইথ (প্রধানমন্ত্রীঃ '০৮-'১৬) এবং ১৯১৬ সাল থেকে ১৯২২ সাল পর্যন্ত প্রধানমন্ত্রী হিসেবে দায়িত্বপালনকারী ড্যাভিড লয়েড জর্জ ব্রিটেনের সমাজে নব উদারনীতিবাদের আইন-কানুন চালু করেছিলেন, প্রথম বিশ্বযুদ্ধের আগে ইনারাই ছিলেন ব্রিটিশ সরকারব্যবস্থার উদারনীতিবাদী। দ্বিতীয় বিশ্বযুদ্ধের পর 'লেবার পার্টি' আরেক নব উদারনীতিবাদী হিসেবে আত্মপ্রকাশ করে, জন ম্যানার্ড কিনেস এবং উইলিয়াম বেভারেজ যথাক্রমে নতুন অর্থনীতিতত্ত্ব এবং সামাজিক তত্ত্ব দেন।

## তথ্যসূত্র

বিষয়শ্রেণী:সামাজিক উদারনীতিবাদ
বিষয়শ্রেণী:রাজনৈতিক মতাদর্শ
বিষয়শ্রেণী:রাজনৈতিক সংস্কৃতি
বিষয়শ্রেণী:সামাজিক নীতি
বিষয়শ্রেণী:সামাজিক দর্শন
বিষয়শ্রেণী:উদারনীতিবাদ
বিষয়শ্রেণী:সমাজ নীতি
বিষয়শ্রেণী:সমন্বিত রাজনৈতিক আন্দোলন
মরিস গ্যামেলিন

**মরিস গুসতাভ গ্যামেলিন** (২০ সেপ্টেম্বর ১৮৭২ - ১৮ এপ্রিল ১৯৫৮) একজন ফরাসী জেনারেল ছিলেন। গ্যামেলিনকে মনে করা হয় তার ব্যাটেল অব ফ্রান্স (১০ মে-২২ জুন ১৯৪০) এ ব্যর্থ নেতৃত্ব দেওয়ার জন্য। ফরাসী সৈন্যবাহিনীর সর্বাধিনায়ক জেনারেল গ্যামেলিন একজন মেধাবী মানুষ ছিলেন।
## সৈনিকজীবন
১৮৯১ সালের ৩১ অক্টোবর গ্যামেলিন তার সেনাজীবনে পা রাখেন সেইন্ট সেইরে প্রশিক্ষণ শুরুর মাধ্যমে। ১৮৯৩ সালে তিনি প্রশিক্ষণার্থীদের মধ্যে প্রথম হয়ে সেইন্ট সেইর থেকে বের হন। তার কর্মজীবন শুরু হয় তিউনিসিয়াতে অবস্থিত ৩য় রেজিমেন্টে (ফরাসী হাল্কা পদাতিক বাহিনীর একটি রেজিমেন্ট)।
## তথ্যসূত্র

বিষয়শ্রেণী:১৮৭২-এ জন্ম
বিষয়শ্রেণী:১৯৫৮-এ মৃত্যু
বিষয়শ্রেণী:জেনারেলিসিমো
জঁ-বাতিস্ত ল্যুলি

**জঁ-বাতিস্ত ল্যুলি** ( ২৮শে নভেম্বর, ১৬৩২ - ২২শে মার্চ, ১৬৮৭) একজন ইতালীয় বংশোদ্ভূত ফরাসি সঙ্গীতবিদ ছিলেন। ল্যুলি ফ্রান্সের রাজা ষোড়শ লুইয়ের শাসনামলে তার আদালতে কাজ করতেন। ল্যুলিকে বারোক সঙ্গীতের গুরু ধরা হয়। ১৬৬১ সালে তিনি ফরাসি নাগরিকত্ব লাভ করেন।

## তথ্যসূত্র

বিষয়শ্রেণী:১৬৩২-এ জন্ম
বিষয়শ্রেণী:১৬৮৭-এ মৃত্যু
বিষয়শ্রেণী:পুরুষ অপেরা সুরকার
বিষয়শ্রেণী:১৭শ শতাব্দীর ফরাসি সুরকার
বিষয়শ্রেণী:১৭শ শতাব্দীর ইতালীয় সঙ্গীতজ্ঞ
বিষয়শ্রেণী:১৭শ শতাব্দীর ইতালীয় এলজিবিটিকিউ ব্যক্তি
বিষয়শ্রেণী:ফ্রান্সে অভিবাসিত ইতালীয়
বিষয়শ্রেণী:ইতালীয় উভকামী পুরুষ
বিষয়শ্রেণী:উভকামী সঙ্গীতজ্ঞ
বিষয়শ্রেণী:অপেরা ব্যবস্থাপক
বিষয়শ্রেণী:প্যারিস অপেরা পরিচালক
বিষয়শ্রেণী:পচনে মৃত্যু
বিষয়শ্রেণী:ফরাসি উভকামী পুরুষ
রতি অগ্নিহোত্রী

**রতি অগ্নিহোত্রী** ভারতের একজন চলচ্চিত্র অভিনেত্রী যিনি তার অভিনয় জীবন ১৯৭৯ সালের তামিল চলচ্চিত্র 'পুদিয়া ভারপুগাল' এর মাধ্যমে শুরু করেন। তিনি তেলুগু, কন্নড় এবং হিন্দি ভাষার চলচ্চিত্রেও কজ করেছেন। ১৯৮০ সালের উল্লাসা পারাভাইগাল (তামিল) তার জীবনের অন্যতম গুরুত্বপূর্ণ চলচ্চিত্র।
## পূর্ব জীবন
রতি অগ্নিহোত্রী উত্তর প্রদেশের বরেলিতে একটি পাঞ্জাবী পরিবারে জন্মগ্রহণ করেন। মাত্র ১০ বছর বয়সে তিনি মডেলিং শুরু করেছিলেন। রতির বয়স যখন ১৬ তখন তারা তামিলনাড়ুতে বসবাস করা শুরু করেন কারণ রতি তামিল চলচ্চিত্র শিল্পে অভিনয় করার সুযোগ পেয়ে গিয়েছিলেন। তামিলনাড়ুর চেন্নাইতে (তখন মাদ্রাজ) রতি 'গুড শেফার্ডস কনভেন্ট স্কুল' এ পড়েন এবং ঐ স্কুলের একটি মঞ্চ নাটকে অভিনয় করেছিলেন।
## চলচ্চিত্র জীবন
রতির একটি মঞ্চ নাটকে অভিনয়ের সময় দর্শক ছিলেন তামিল চলচ্চিত্র জগতে প্রবেশ করা নতুন পরিচালক পি ভারতীরাজা, তিনি তার চলচ্চিত্রের জন্য একটি নতুন নায়িকা খুঁজছিলেন। ভারতীরাজা রতির বাবার সঙ্গে কথা বলেন এবং বলেন এক মাসের মধ্যেই তিনি একটি চলচ্চিত্র বানানো শুরু করবেন। রতির বাবা সাথে সাথেই রাজী হয়ে যান এবং ১৬ বছর বয়সী রতি তার জীবনের প্রথম চলচ্চিত্র 'পুদিয়া ভারপুগাল' (১৯৭৯ সালে মুক্তি পায়) এ অভিনয়ের জন্য খুবই উত্তেজিত হয়ে যান।

পুদিয়া ভারপুগাল চলচ্চিত্রটি নায়ক কে. ভাগ্যরাজেরও অভিনীত প্রথম চলচ্চিত্র ছিলো, এই ভাগ্যরাজ রতিকে তামিল ভাষা শেখাতেন। চলচ্চিত্রটি ব্যবসাসফলতা পায় এবং রতি তামিল চলচ্চিত্রে একজন পরিচিত মুখ হয়ে যান। ভারতীরাজা তার আরেকটি চলচ্চিত্র *নিরাম মারাদা পুক্কাল* (১৯৭৯) তেও রতিকে নেন। রতি যদিও একজন পাঞ্জাবী ছিলেন, তামিল দর্শকেরা তাকে তাদের নিজেদের লোকই মনে করত। রতি নিজেকে 'হৃদয়ে তামিলিয়ান' বলতেন। তিনি তেলুগু এবং কন্নড় চলচ্চিত্রেও অভিনয় করেন, তিন বছরে তার অভিনীত ৩২টি চলচ্চিত্র মুক্তি পায়। কর্ণাটক প্রদশে তিনি নায়ক 'বিষ্ণুবর্ধন' এর সঙ্গে অভিনয় করে জনপ্রিয়তা লাভ করেন।

রতি 'জিনে কি আরজু' নামের একটি চলচ্চিত্রের মাধ্যমে হিন্দি চলচ্চিত্র জগতে প্রবেশ করেন, তবে তামিল চলচ্চিত্র শিল্পের তখনকার খ্যাতিমান পরিচালক কৈলাস বলচন্দ ১৯৮১ সালে রতিকে হিন্দি চলচ্চিত্রে নাম করিয়ে দেন 'এক দুজে কে লিয়ে' চলচ্চিত্রের মাধ্যমে যেখানে রতি সহ-অভিনেতা হিসেবে তামিল চলচ্চিত্রের তখনকার জনপ্রিয় তরুণ অভিনেতা কামাল হাসানকে পান। এই 'এক দুজে কে লিয়ে' যেটি হয়েছিলো ব্যাপক ব্যবসাসফল এর মাধ্যমে রতি আরো হিন্দি চলচ্চিত্রে কাজ করার প্রস্তাব পান এবং ৪০টিরও বেশি হিন্দি চলচ্চিত্রে কাজ করেন। হিন্দি চলচ্চিত্রের মহানায়ক অমিতাভ বচ্চন অভিনীত *কুলী* (১৯৮৩ সালে মুক্তিপ্রাপ্ত) চলচ্চিত্রে মুখ্য ভূমিকায় রতি ছিলেন।

## চলচ্চিত্রের তালিকা
* আয়নাতে (২০০৮)

## তথ্যসূত্র

## বহিঃসংযোগ

* 

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:পাঞ্জাবি ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:বেরেলির ব্যক্তি
বিষয়শ্রেণী:মুম্বইয়ের অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:পাঞ্জাবি নারী
বিসর্জন (২০১৭-এর চলচ্চিত্র)

**বিসর্জন** () হল পরিচালক কৌশিক গঙ্গোপাধ্যায়-এর পরিচালিত ২০১৭ সালের একটি বাংলা চলচ্চিত্র। এই চলচ্চিত্রে মুখ্য ভূমিকায় অভিনয় করেছেন আবির চট্টোপাধ্যায় ও জয়া আহসান। ওপেরা এই চলচ্চিত্রটি প্রযোজনা করেছে।চলচ্চিত্রটি *৬৪ তম জাতীয় চলচ্চিত্র পুরস্কার* পেয়েছে ২০১৭ সালে। এটি সেরা বাংলা চলচ্চিত্র বিভাগে পুরস্কৃত হয়েছে।

## কাহিনী সংক্ষেপ
বাংলাদেশ- ভারতের সীমান্ত সংলগ্ন একটি বাংলাদেশি এলাকায় চোরাকারবারি একজন ভারতীয় মুসলমান নাগরিক নাসের নদীর পানিতে ভেসে চলে আসেন। পরে তার প্রাণরক্ষা করেন পদ্মা নামের একজন হিন্দু বিধবা মহীলা। সে তাকে তার বাড়িতে আশ্রয় দেয় এবং তাদের মধ্যে সৃষ্টি হয় এক অন্যরকম প্রেমের সম্পর্কের।

আপাত দৃষ্টিতে গনেশ মন্ডল কে খল চরিত্রের মনে হলেও সিনেমাটি শেষে গনেশ মন্ডল ই এই সিনেমার অন্যতম গুরুত্বপূর্ণ চরিত্র হিসেবে নিজেকে প্রতিষ্ঠিত করেছেন দর্শকদের মনে। এই লোকটি শুধু ভদ্রলোকই নন একজন প্রকৃত প্রেমিক ও বটে! নাসের পদ্মার রোমান্টিসিজম কে ই মনে হচ্ছে এতে মুখ্য করে দেখানোর চেষ্টা করা হয়েছে এবং সেটাই কাহিনীর মূল ভিত্তি। পদ্মার সহায়তায় এবং গনেশের চেষ্টায় নাসের পরে ভারিতে চলে যায় ঠিকই কিন্তু পদ্মাকে দিয়ে যায় ভালবাসার এক ভিন্নধর্মী উপহার।

## অভিনয়ে
* আবির চট্টোপাধ্যায় - নাসির আলি
* জয়া আহসান - পদ্মা
* কৌশিক গঙ্গোপধ্যায় - গণেশ মণ্ডল
* অরুণ গুহঠাকুরতা - ডাক্তারবাবু
* লামা হালদার - লাউ

## তথ্যসূত্র

## বহিঃসংযোগ
* 

বিষয়শ্রেণী:২০১৭-এর চলচ্চিত্র
বিষয়শ্রেণী:জয়া আহসান
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:কৌশিক গঙ্গোপাধ্যায় পরিচালিত চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:অবৈধ অভিবাসন সম্পর্কিত চলচ্চিত্র
প্রাচীন বাকু নগরী

**প্রাচীন শহর** বা **অভ্যন্তরের শহর** () হচ্ছে আজারবাইজানের রাজধানী বাকুর ঐতিহাসিক প্রাণ। প্রাচীন নগরী হচ্ছে বাকুর সব থেকে পুরাতন অংশ। যা একটি সুরক্ষিত দেয়াল দ্বারা ঘেরা। ২০০৭ সালে প্রাচীন নগরীর জনসংখ্যা ছিলো ৩০০০জন। ২০০০ সালের ডিসেম্বরে প্রাচীন বাকু নগরীকে শিরভানশাহ রাজপ্রাসাদ এবং বাকুর মেইডেন টাওয়ারের সংগে ইউনেস্কো বিশ্ব ঐতিহ্যবাহী স্থান হিসেবে ঘোষণা করে।

## ইতিহাস
ডান|থাম্ব|ইছেরি শেহের এ অবস্থিত প্যাগান মন্দির
ডান|থাম্ব|ইছেরি শেহেরের একটি ফটক
এটা ব্যাপকভাবে গৃহীত যে মেডেন টাওয়ার সহ পুরাতন শহর কমপক্ষে ১২ শতকে নির্মিত। তবে
অনেক গবেষক নির্মাণকাল ৭ম শতাব্দী বলে উল্লেখ করেছেন। প্রশ্নের যথাযথ উত্তর আজো পাওয়া যায়নি।

মধ্যযুগীয় সময়ে বাকুতে বিভিন্ন স্থাপনা
যেমন সিনিগ গালা মিনারেত, (১১ শতক),  দুর্গ দেয়াল, এবং টাওয়ার (১১শ–১২শ শতক), মেডেন টাওয়ার, মুলতানি ক্যারাভানসেরাই এবং হাজী গায়েইব স্নানাগার (১৫ শতক), শিরভানশাহর রাজপ্রাসাদ (১৫শ–১৬শ শতক), বোখারা ক্যারাভ্যানসেরাই এবং গেসিমবে স্নানাগার নির্মিত হয়।

## চিত্রশালা

 File:Garden_with_Vahid%27s_monument_in_Ichery_Sheher.jpg
 File:Gravestone_in_the_shape_of_horse_in_Ichery_Sheher.jpg
 File:House_building_facade_in_Ichery_sheher.JPG
 File:Houses_in_old_Baku.jpg
 File:Ichari_Shahar4.jpg
 File:Icherisheher_bath.jpg
 File:Ichery_Sheher_(2).jpg
 File:Ichery_Sheher_(3).jpg
 File:Ichery_sheher_37.JPG
 File:Main_Gates_of_Baku_Fortress.jpg
 File:Miniat%C3%BCr_kitab_muzeyi.JPG
 File:Old_houses_in_Ichery_Sheher.jpg
 File:Ta%C4%9Fl%C4%B1_ibad%C9%99tgah_%C4%B0%C3%A7%C9%99ri%C5%9F%C9%99h%C9%99r.jpg
 File:%C4%B0%C3%A7%C9%99ri%C5%9F%C9%99h%C9%99r,_Arxeoloji_qaz%C4%B1nt%C4%B1_sah%C9%99si_-_7.jpg
 File:%C4%B0%C3%A7%C9%99ri%C5%9F%C9%99h%C9%99rd%C9%99_arxeoloji_qaz%C4%B1nt%C4%B1lar_zaman%C4%B1_a%C5%9Fkarlanm%C4%B1%C5%9F_%C5%9Firli_kuz%C9%99.JPG
 File:%C4%B0%C3%A7%C9%99ri%C5%9F%C9%99h%C9%99rd%C9%99_Az%C9%99rbaycan_xal%C3%A7as%C4%B1_8.JPG



## তথ্যসূত্র

## বহিঃসংযোগ

* 
* UNESCO World Heritage site: Walled City of Baku with the Palace of the Shirvanshahs and the Maiden Tower

বিষয়শ্রেণী:১২শ শতাব্দীতে এশিয়ায় প্রতিষ্ঠিত
বিষয়শ্রেণী:আজারবাইজানের বিশ্ব ঐতিহ্যবাহী স্থান
বিষয়শ্রেণী:বাকুর জনবহুল স্থান
বিষয়শ্রেণী:বাকুর দর্শনীয় স্থান
বিষয়শ্রেণী:বাকুর ইতিহাস
বিষয়শ্রেণী:১২শ শতাব্দীতে প্রতিষ্ঠিত জনবহুল স্থান
কালপঞ্জী অনুসারে ইতিহাস

**কালপঞ্জী অনুসারে ইতিহাস** হচ্ছে সময়ের নিরিখে প্রাচীন বিশ্ব থেকে বর্তমান দিন পর্যন্ত বিশ্বের ইতিহাসের উল্লেখযোগ্য যুগের সংক্ষিপ্ত বিবরণ।

## প্রাচীন ইতিহাস (খ্রিষ্টপূর্ব ৬০ ০০০ অব্দ – ৬৫০ খ্রিষ্টাব্দ)

* প্রস্তর যুগ (৬,০০০ থেকে ২,০০০ খ্রিস্টপূর্বাব্দের মধ্যে সমাপ্ত - অঞ্চলের উপর নির্ভর করে; ১৬০০ খ্রিষ্টাব্দে ইউরোপীয়দের অস্ট্রেলিয়ায় আগমন পর্যন্ত)
* মেসোপটেমিয়ার ইতিহাস (৬,০০০ খ্রিস্টপূর্বাব্দ - ১,১০০ খ্রিস্টপূর্বাব্দ)
* সিন্ধু সভ্যতা (৩,৩০০ খ্রিস্টপূর্বাব্দ - ১,৩০০ খ্রিস্টপূর্বাব্দ)
* মিশরের পুরাতন রাজত্বকাল (৩,০০০ খ্রিস্টপূর্বাব্দ - ২,০০০ খ্রিস্টপূর্বাব্দ)
* মিশরের মধ্যবর্তী রাজত্বকাল (২,০০০ খ্রিস্টপূর্বাব্দ - ১,৩০০ খ্রিস্টপূর্বাব্দ)
* ভারতের বৈদিক যুগ (১,৭৫০ খ্রিস্টপূর্বাব্দ - ৫০০ খ্রিস্টপূর্বাব্দ)
* মিশরের নতুন রাজত্বকাল (১,৩০০ খ্রিস্টপূর্বাব্দ - ৭০০ খ্রিস্টপূর্বাব্দ)
* চীনের শাং সাম্রাজ্য (১,৮০০ খ্রিস্টপূর্বাব্দ - ১,২০০ খ্রিস্টপূর্বাব্দ)
* ধ্রুপদি সভ্যতা
* চীনের ঝৌ সাম্রাজ্য (১,২০০ খ্রিস্টপূর্বাব্দ - ২০০ খ্রিস্টপূর্বাব্দ)
* প্রাচীন গ্রিস (প্রায় ১,০০০ খ্রিস্টপূর্বাব্দ - ২৩২ খ্রিস্টপূর্বাব্দ) (প্রাচীন গ্রিসের সময়কাল দেখুন)
* ভারতের মহাজনপদ (ভারত ৬০০ - ৩০০ খ্রিস্টপূর্বাব্দ)
* প্রাচীন রোম (৭৫৩ খ্রিস্টপূর্বাব্দ - ৪৭৬ খ্রিষ্টাব্দ)
* প্রাচীন ভারত (২৩০ খ্রিস্টপূর্বাব্দ - ৫০০ খ্রিষ্টাব্দ)
* চীনের ছয় রাজবংশ (২২০ খ্রিষ্টাব্দ - ৫৮১ খ্রিষ্টাব্দ)
** চীনের তিন রাজত্বকাল (২২০ খ্রিষ্টাব্দ - ২৮০ খ্রিষ্টাব্দ)
* ইউরোপের স্বল্প প্রাচীন সভ্যতা (প্রায় ৩০০ - প্রায় ৬০০ খ্রিষ্টাব্দ)
* ইউরোপের অন্ধকার যুগ (৪র্থ শতাব্দী - ৯০০ খ্রিষ্টাব্দ)

## ধ্রুপদী-পরবর্তী যুগ (৫০০ – ১৫০০ খ্রিষ্টাব্দ)

## আধুনিক যুগ (১৫০০ খ্রিষ্টাব্দ – বর্তমান)

## তথ্যসূত্র

াাাকননকণস

## বহিঃসংযোগ

বিষয়শ্রেণী:মানুষের ইতিহাস
বিষয়শ্রেণী:পৃথিবীর ইতিহাস
বিষয়শ্রেণী:মানব সভ্যতা
অন্ধকার যুগ

[ডান|থাম্ব|[ফ্রাঞ্চেসকো পেত্রারক|পেত্রারক, যিনি ইউরোপীয়ান "অন্ধকার যুগ" ধারণার প্রবক্তা। ১৪৫০ খ্রিস্টাব্দে এ্যান্ড্রেয়া ডি বার্তোলো ডি বার্গিল্লা প্রণীত *Cycle of Famous Men and Women* হতে।]]

**অন্ধকার যুগ** বলতে মধ্যযুগকে নির্দেশকারী একটি সময়কালকে বুঝায়।

## তথ্যসূত্র

## পুস্তকপঞ্জী
* 
* 
* Herbermann, Charles G. ''"The Myths of the 'Dark' Ages,"'' The American Catholic Quarterly Review, Vol. XIII, 1888.
* Magevney, Eugene. ''"Christian Education in the 'Dark Ages',"'' The American Catholic Quarterly Review, Vol. XXIII, January/October 1898.

## বহিঃসংযোগ
* "অন্ধকার যুগ" - *[[এনসাইক্লোপিডিয়া ব্রিটানিকা]]* (অনলাইন ভার্সন)।
* "Decline and fall of the Roman myth"  by Terry Jones.
* "Why the Middle Ages are called the Dark Ages".
* "Learning about Dark Ages by Kru Interactive".


বিষয়শ্রেণী:মানব ইতিহাস
বিষয়শ্রেণী:বিশ্বের ইতিহাস
বিষয়শ্রেণী:ঐতিহাসিক যুগ
বিষয়শ্রেণী:ইতিহাসের ক্ষেত্র
বিষয়শ্রেণী:প্রাথমিক মধ্যযুগ
থাইল্যান্ডের বিশ্ব ঐতিহ্যবাহী স্থানের তালিকা

ইউনেস্কো থাইল্যান্ডে পাঁচটি জায়গাকে বিশ্ব ঐতিহ্যবাহী স্থান মনোনীত করেছে। ইউনেস্কো বিশ্ব ঐতিহ্যবাহী স্থান সেইগুলি যা ইউনেস্কো বিশ্ব ঐতিহ্য অধিবেশন অনুযায়ী গুরুত্বপূর্ণ সাংস্কৃতিক বা প্রাকৃতিক ঐতিহ্য রূপে বর্ণিত।

## স্থানগুলির অবস্থান

## তালিকাভুক্ত স্থানসমূহ

## তথ্যসূত্র

বিষয়শ্রেণী:বিশ্ব ঐতিহ্যবাহী স্থানের তালিকা
বিষয়শ্রেণী:থাইল্যান্ডে বিশ্ব ঐতিহ্যবাহী স্থান
বিষয়শ্রেণী:থাইল্যান্ড সম্পর্কিত তালিকা
বারামতী বিমানবন্দর

**বারামতী বিমানবন্দর** মহারাষ্ট্র-এর বারামতী শহরে অবস্থিত।এই বিমানবন্দর  ১৯৯৬ সালে *মহারাষ্ট্র ইন্ড্রাস্টিয়াল ডেভলপমেন্ট কর্পোরেশন * দ্বারা নির্মিত হয়েছে।বর্তমানে বিমানবন্দরটি বিমান চালকদের পশিক্ষনের জন্য ব্যবহৃত হয়।

## বিবরণ
বিমানবন্দরটি সমুদ্র সমতল থেকে প্রায় ৬০৪ মিটার উচুতে অবস্থিত এবং বিমানবন্দরের আয়োতন ১৮২.৫ হেক্টর (৪৫১.১১ একর)। রানওয়েটি ১১/২৯ ও দৈর্ঘ্য ১৭৭০ মিটার।রানওয়ের দুই প্রান্তে বিমান ঘোরানোর ব্যবস্থা রয়েছে। এই বিমানবন্দরে তিনটি ট্রাক্সিওয়ে  ও দুটি বিমান রাখার গ্যারাজ রয়েছে।গ্যারাজ দুটির আয়োতন  ১৮০x১০০ মিটার ও  ১০০x৭৫ মিটার। বিমানবন্দরের টার্মিনাল বা প্রন্তীকের আয়োতন ১১২ বর্গ মিটার। 
## ভবিষ্যত পরিকল্পনা
রিলায়েন্স এয়ারপোর্ট ডেভলপমেন্ট সংস্থা পাঁচটি বিমানবন্দর উন্নয়ের পরিকল্পনা করেছে।এই পাঁচটি বিমানবন্দরের মধ্যে বারামতী বিমানবন্দরকে রাখা হয়েছে। 
মুম্বই ও পুনে বিমাানবন্দরে ব্যক্তিগত বিমান রাখার জন্য গ্যারাজের সমস্য প্রতিনিয়ত দেখা যায়।এই সমস্যা সমাধানে ব্যক্তিগত বিমান মুম্বই বা পুনের পরিবর্তে বারামতী বিমানবন্দের রাখার প্রকল্প নিয়েছে রিলায়েন্স।এই বিমানবন্দরে নতুন গ্যারাজ বা হ্যাঙ্গার তৈরির পরিকল্পনাও নিয়েছে সংস্থাটি।

## তথ্যসূত্র

## বহিঃসংযোগ

বিষয়শ্রেণী:ভারতের বিমানবন্দর
বিষয়শ্রেণী:১৯৯৬-এ মহারাষ্ট্রে প্রতিষ্ঠিত
বিষয়শ্রেণী:২০শ শতাব্দীতে ভারতের স্থাপত্য
বিষয়শ্রেণী:১৯৯৬-এ প্রতিষ্ঠিত বিমানবন্দর
কোডইগনাইটার

**কোডইগনাইটার** একটি ওপেন সোর্স সফটওয়্যার যা,  ওয়েব ফ্রেমওয়ার্ক ব্যবহারের জন্য তৈরি করা হয়েছে  পিএইচপি দিয়ে ।

## জনপ্রিয়তা
কোডইগনাইটার  জনপ্রিয় মডেল–ভিউ–কন্ট্রোলার (MVC) প্যাটার্ন এর উপর ভিত্তি করে উন্নয়ন করা হয়েছে । যেখানে কন্ট্রোলার ক্লাসগুলা হচ্ছে এর অবিচ্ছেদ্য অংশ । যেখানে মডেল ভিউ কন্ট্রোলার এর উপর গুরুত্ব আরোপ করা হয়েছে ।  কোডিগনাইটার আরো মডিফাই করতে পারে হাইরিক্যাল মডেল ভিউ কন্ট্রোলার (HMVC) করতে পারবেন, যা ডেভেলপারদের কোড লিখার সুবিধার জন্যে মডেল ভিউ কন্টোলার সুবিধা প্রদান করে থাকে ।

**কোডিগনাইটার **অন্য সকল পিএইচপি ফ্রেমওয়ার্কের চাইতে অনেক দ্রুত ।  আগস্ট ২০০৮ সালে পিএইচপির শ্রষ্ঠা রাসমুস লার্ডফ কোডিগনাইটার সম্পর্কে বলেন যে  তিনি এটি পছন্দ করেন  "*, কারণ এটি দ্রুত, হালকা এবং অন্তত একটি কাঠামো মত.*"

## সোর্স কোড এবং লাইসেন্স
**কোডিগনাইটার** এর সোর্সকোর্ড গিটহাব এর মাদ্ধ্যমে মেইন্টেইন করা হয় । 

## ইতিহাস
ফেব্রুয়ারি ২৮,২০০৬ সালের প্রথম এলিসল্যাব এর দ্বারা এটা প্রকাশ করা হয় । 

জুলাই ৯,২০১৩ সালে এলিস ল্যাব নতুন একজন কর্নধারের নাম ঘোষণা করেন এটার উন্নয়নের জন্য । পরে ৬ই অক্টোবর ২০১৪ এলিস ল্যাব ব্রিটিশ কলাম্বিয়া ইন্সটিটিউট এন্ড টেকনোলজিকে এটার উন্ন্যয়নের দায়িত্বভার অর্পণ করেন । 

## আরও দেখুন
* Comparison of web frameworks

## তথ্যসূত্র

## বহিঃসংযোগ
* 

বিষয়শ্রেণী:ওপেন সোর্স সফটওয়্যার
বিষয়শ্রেণী:সফটওয়্যার
বিষয়শ্রেণী:এমআইটি লাইসেন্স ব্যবহারকৃত সফটওয়্যার
টিউবলাইট (চলচ্চিত্র)

**টিউবলাইট** হলো ঐতিহাসিক যুদ্ধের উপর লিখিত এবং কবির খান পরিচালিত একটি ভারতীয় চলচ্চিত্র। এই চলচ্চিত্রের প্রযোজক হলেন সালমান খান এবং তার মা সালমা খান। এই চলচ্চিত্রটি ১৯৬২ সালে সংগঠিত ভারত-চীন যুদ্ধের ওপর নির্মিত, যেখানে সালমান খান একজন ভারতীয় নাগরিকের চরিত্রে অভিনয় করেছেন। এই চলচ্চিত্রের পরিচালক কবির খান নিশ্চিত করেছেন যে শাহরুখ খান এই চলচ্চিত্রে একটি বিশেষ ভূমিকায় উপস্থিত হবেন। জুলিয়াস পেকিয়াম এবং প্রীতম চক্রবর্তী এই চলচ্চিত্রে সংগীত প্রদান করেছেন। তারা দুজনে প্রথমে ব্যাকগ্রাউন্ড সঙ্গীত এবং পরে গানগুলো কম্পোজ করেছেন। এই চলচ্চিত্রটি ২০১৭ সালের ২৩শে জুন ঈদ উৎসবে মুক্তির জন্য নির্ধারণ করা হয়েছে। টিজারে প্রকাশ করা হয়েছে যে, এই চলচ্চিত্রটি ২০১৫ সালের হলিউড চলচ্চিত্র *[[লিটল বয় (চলচ্চিত্র)|লিটল বয়ের]]* ওপর নির্মিত।

## অভিনয়ে
* সালমান খান - লক্ষণ সিংহ বিশ্ত
* সোহেল খান -  ভরত সিংহ বিশ্ত
* চু চু - লি লেয়িং
* মাতিন রে তঙ্গু
* নাসির খান 
* মোহাম্মেদ জিসান আইয়ুব
* ওম পুরী - বান্নে চাচা
* শাহরুখ খান - বিশেষ উপস্থিতি

## চিত্রায়ন
কবির খান এই চলচ্চিত্রের জন্য কন্নড় ভাষায় তৈরিকৃত *টিউবলাইট* চলচ্চিত্রের পরিচালক হতে অনাপত্তিপত্র পেয়েছেন। এই চলচ্চিত্রের প্রথম অংশ চিত্রায়ন শুরু হয় ২০১৬ সালের জুলাইয়ে লাদাখে। চীনা অভিনেত্রী চু চুকে এই চলচ্চিত্রের মুখ্য নারীর চরিত্রের জন্য নির্ধারণ করা হয়। তিনি ২০১৬ সালের ৮ আগস্ট হতে শুটিং শুরু করেন। প্রথম অংশ চিত্রায়ন প্রায় ১ মাশ ব্যাপী চলে এবং ২০১৬ সালের মধ্য-আগস্টে তা সমাপ্ত হয়।

## সঙ্গীত
এই চলচ্চিত্রের গানগুলো রচনা করেছেন প্রীতম চক্রবর্তী।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:২০১৭-এর চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:যশ রাজ ফিল্মস পরিবেশিত চলচ্চিত্র
বিষয়শ্রেণী:জম্মু ও কাশ্মীরের পটভূমিতে চলচ্চিত্র
বিষয়শ্রেণী:প্রীতম সুরারোপিত চলচ্চিত্র
বিষয়শ্রেণী:চলচ্চিত্রে ভারতীয় সেনাবাহিনী
বিষয়শ্রেণী:বন্ধুত্ব সম্পর্কিত চলচ্চিত্র
বিষয়শ্রেণী:চীনের পটভূমিতে চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:১৯৬২-এর পটভূমিতে চলচ্চিত্র
বিষয়শ্রেণী:ভারতীয় মহাকাব্যিক চলচ্চিত্র
বিষয়শ্রেণী:জম্মু ও কাশ্মীরে ধারণকৃত চলচ্চিত্র
বিষয়শ্রেণী:মার্কিন চলচ্চিত্রের ভারতীয় পুনর্নির্মাণ
বিষয়শ্রেণী:মানালি, হিমাচল প্রদেশে ধারণকৃত চলচ্চিত্র
পুণে বিভাগ

:*[[পুণে রেলওয়ে বিভাগ|পুণে রেলওয়ে বিভাগের]] সাথে বিভ্রান্ত হবেন না।*

**পুণে বিভাগ** হল ভারতের রাজ্য মহারাষ্ট্র-এর ছয়টি প্রশাসনিক বিভাগের একটি। পুণে বিভাগের পশ্চিমে রয়েছে কোঙ্কন বিভাগ উত্তরে রয়েছে নাশিক বিভাগ, পূর্বে অমরাবতী বিভাগ ও দক্ষিণে রয়েছে কর্ণাটক রাজ্য।
* আয়োতন: 
* জনসংখ্যা (আদমশুমারি  ): ১৯,৯৭৩,৭৬১
* জেলা: কোলহাপুর, পুণে, সাংলী, সাতারা, সোলাপুর
* শিক্ষার হার: ৭৬.৯৫%
* সেচের অধীন এলাকা: ৮,৮৯৬ বর্গ কিলোমিটার²
* প্রধান শস্য: জোয়ার, গম, বাজরা, আখ, পাট, সয়াবিন, পেঁয়াজ, বাদাম, সবজি, হলুদ, দ্রাক্ষা, ডালিম।

## আরও দেখুন
* পুণে বিমানবন্দর
* বারামতী বিমানবন্দর

## তথ্যসূত্র

বিষয়শ্রেণী:মহারাষ্ট্র
বিষয়শ্রেণী:মহারাষ্ট্রের বিভাগ
ঘাদামিস

**ঘাদামিস** বা **গাদামেস**  (বার্বার:  ⵄⴰⴷⴻⵎⴻⵙ / ʕademis;  *ɣadāmis*, লিবীয় আরবিতে : *ɣdāməs*, , ) হচ্ছে একটি বার্বার মরুদ্যান শহর যা উত্তর-পশ্চিম লিবিয়ার ত্রিপলিতানিয়া অঞ্চলের নালুত জেলায় অবস্থিত।  ঘাদামিসের ভাষার নাম ঘাদামেস যা একটি বার্বার ভাষা।

মরুভূমি তে অবস্থিত ঘাদামিস 'মরুর মুক্তা' নামে পরিচিত ছিলো। এটা প্রাচীনতম প্রাক সাহারা শহরগুলোর মধ্যে একটি এবং ঐতিহ্যময়ী বসতির একটি চমৎকার উদাহরণ।  এর ঘরের স্থাপত্যশৈলী একটি নির্দিষ্ট রীতিতে গড়ে উঠেছে। নীচতলা মালপত্র, খাদ্যদ্রব্য সংরক্ষণে ব্যবহৃত হতো। উপরের তলায় পরিবারের লোকজন বাস করার কাজে ব্যবহৃত হতো। ঝুলানো সিঁড়ি ব্যবহার করা হতো যাতায়াতের জন্য। উপরের উন্মুক্ত খোলা ছাদ মহিলাদের জন্য সংরক্ষিত থাকতো। 

## ভূগোল
ঘাদামিস ত্রিপোলির প্রায় ৪৬২ কিমি (২৮৭ মা) দক্ষিণ পশ্চিমে আলজেরিয়া ও তিউনিসিয়ার সীমান্তের কাছে অবস্থিত।  ঘাদামিসের চারপাশে ইল্লিজি প্রদেশ,  আলজেরিয়া এবং তাতাউইন গভর্নেট, তিউনিসিয়া অবস্থিত।

মরুদ্যানে ১০০০০ এর মত লোক বাস করে যার অধিকাংশই বার্বার গোত্রের। নগরীর প্রাচীন অংশ যা দেয়াল দিয়ে ঘেরা, ইউনেস্কো বিশ্ব ঐতিহ্যবাহী স্থান হিসেবে ঘোষণা করে। শহরের এই অংশে বাস করা সাতটি গোত্রের প্রত্যেকের নিজেদের আলাদা জেলা রয়েছে এবং প্রত্যেক জেলাতেই উৎসবের জন্য নির্দিষ্ট জায়গা রয়েছে।

## চিত্রশালা

Image:Libya Ghadames Old Town Inside of small dwelling.JPG|ঘাদামিস প্রাচীন নগরী
Image:Libya Ghadames Old Town Rooftop View.JPG|ছাঁদ থেকে লিবিয়ার ঘাদামিস প্রাচীন নগরীর দৃশ্য
Image:Libya Ghadames Old Town Spring Water Pool.JPG|ঘাদামিস প্রাচীন নগরী 
Image:Libya Ghadames Old Town Wall Entrance.JPG|ঘাদামিস প্রাচীন নগরীর প্রবেশদ্বার 
Image:Libya Ghadames Old Town Fruit Trees.JPG|ঘাদামিস প্রাচীন নগরীর ফলগাছ


## তথ্যসূত্র

বিষয়শ্রেণী:ঘাদামিস
বিষয়শ্রেণী:লিবিয়ার বিশ্ব ঐতিহ্যবাহী স্থান
বিষয়শ্রেণী:লিবিয়ার পর্যটন
অ্যানিমে ও মাঙ্গা ভক্ত

থাম্ব|মাঙ্গা কিংবা জাপানিজ কমিকস্
**এ্যানিমে এবং [[মাঙ্গা]] ভক্ত **(ভক্ত সম্প্রদায় নামেও পরিচিত) হলো এ্যানিমে এবং মাঙ্গার ভক্তদের বিশ্বব্যাপী একটি সম্প্রদায়। এ্যানিমের মধ্যে রয়েছে এ্যানিমেটেড সিরিজ, সিনেমা এবং ভিডিও, যেখানে মাঙ্গায় রয়েছে গ্রাফিক নোবেল, ড্রয়িং এবং সম্পর্কিত চিত্রকর্ম। এসবের উৎপত্তি জাপানে কিন্তু ১৯৯০ সালে পশ্চিমে এসবের সাথে পরিচয়ের সাথে সাথে তাদের ধরন এবং সংস্কৃতি বিশ্বব্যাপী ছড়িয়ে পড়েছে।

**গোত্র :**

জাপানি টেলিভিশনে সম্প্রচার বন্ধ করার পরে স্পেস ব্যাটলশিপ ইয়ামাতো সিরিজের ভক্তরা একে একে আবার বাতাসে ফিরে আসার জন্য কমপক্ষে ১৯৭০-এর দশকে ফিরে এসেছিল [৩] জাপানে, এনিমে এবং মঙ্গাকে সামগ্রীকভাবে শিল্প হিসাবে উল্লেখ করা হয়: এনিমে, ভিডিও গেমস, মাঙ্গা এবং অন্যান্য সম্পর্কিত পণ্যদ্রব্য একই সামগ্রীর চারপাশে বিভিন্ন ধরনের মিডিয়ার আলোড়ন।

তবে জাপানের মাঙ্গা বাজারটি কমতে শুরু করেছে। ২০০৭ সালে, মাঙ্গা শিল্প আগের বছরের তুলনায় বিক্রিতে ৪% হ্রাস দেখিয়েছে, এটি তার ক্রমাগত পঞ্চম বছরের পতন। জাপানি ও আমেরিকান গবেষকরা প্রস্তাব দিয়েছেন যে এটি জাপানের তরুণ জনসংখ্যা হ্রাস এবং পড়ার প্রতি আগ্রহের অভাবে হতে পারে। মাঙ্গা সমালোচক এবং অনুবাদক ম্যাট থর্ন বলেছিলেন যে অনেকগুলি মাঙ্গায় পাওয়া যায় এমন মৌলিকত্বের অভাব নিয়ে ক্রমবর্ধমান অসন্তুষ্টি রয়েছে ৪ কিডস এন্টারটেইনমেন্টের সিইও আল কাহন বলেছিলেন যে "মাঙ্গা একটি সমস্যা কারণ আমরা এমন সংস্কৃতিতে আছি যা পড়া সংস্কৃতি নয়" এবং "মাঙ্গা জাপানে মারা যাচ্ছে।" মিডিয়াটির ভাইস প্রেসিডেন্ট লিজা কোপ্পোলা, তিনি বলেছিলেন যে সেলফোনগুলির ব্যাপক প্রাপ্যতা এবং সেল ফোনে এনিমে এবং মাঙ্গা দেখার ক্ষমতাটি হচ্ছে মাঙ্গা না পড়ার মূল কারণ।

## তথ্যসূত্র

## বহিঃসংযোগ
* Open Directory Project
* An Internet forum dedicated to anime fandom
* A social network for Anime Fandom in general


বিষয়শ্রেণী:সাংস্কৃতিক সংগঠন
বিষয়শ্রেণী:সংগঠন
মুম্বই শহর জেলা

**মুম্বই শহর জেলা**  হল মহারাষ্ট্রের কোঙ্কণ বিভাগ-এর একটি জেলা। কোঙ্কণ বিভাগের সদর দপ্তর এই জেলাতেই অবস্থিত। জেলাটি মুম্বই উপনগরীয় জেলার পাশেই অবস্থিত এবং এই জেলা দুটি মুম্বই মহানগরীয় অঞ্চল গঠন করেছে। এই শহর জেলাকে দ্বীপ শহর বা দক্ষিণ মুম্বই এবং অনেক সময় পুরানো মুম্বই বলা হয়। এই জেলা দক্ষিণে কোলাবা থেকে উত্তরে মাহি ও সিওন পর্যন্ত বিস্তৃত।  এই শহর জেলাটির আয়তন হল  এবং ২০১১ সালের জনগননায় জনসংখ্যা হল ৩,০৮৫,৪১১ জন। 
## ইতিহাস

## জনসংখ্যার উপাত্ত
২০১১ সালে ভারতের জনগননায় মুম্বই শহর জেলার জনসংখ্যা হয়েছে ৩০,৮৫,৪১১ জন।  এই জনসংখ্যা মঙ্গোলিয়া  বা যুক্তরাষ্ট্রের আইওয়া রাজ্যের জনসংখ্যার সমান।  এই জনসংখ্যা জেলাটিকে ভারতের ৬৪০ টি জেলার মধ্যে ১১৫ তম বৃহত্ত জনসংখ্যার জেলায় পরিণত করেছে।  এই জেলার জনঘনত্ব হল   । এখানে জনসংখ্যা বৃদ্ধির হার -৭.৫৭%. মুম্বই শহর জেলায় লিঙ্গ অনুপাত ১০০০ জন পুরুষে ৮৩২ জন মহিলা এবং শিক্ষার হার ৮৯.২১% । 

## তথ্যসূত্র

বিষয়শ্রেণী:মুম্বই
বিষয়শ্রেণী:মহারাষ্ট্রের জেলা
বিষয়শ্রেণী:মুম্বই শহর জেলা
স্যামসাং গ্যালাক্সি এস৮

**স্যামসাং গ্যালাক্সি এস৮** এবং **গ্যালাক্সি এস৮+** স্যামসাং ইলেকট্রনিক্সের স্যামসাং গ্যালাক্সি এস সিরিজের একটি অ্যান্ড্রয়েড চালিত  স্মার্টফোন।

## ইতিহাস
স্যামসাং গ্যালাক্সি এস৮ এবং এস৮+ আনুষ্ঠানিকভাবে উন্মোচন করা হয় ২৯ মার্চ ২০১৭ সালে, যুক্তরাষ্ট্রের নিউ ইয়র্ক সিটিতে এক বিশেষ অনুষ্ঠানে। এই ডিভাইসগুলো ২১ এপ্রিল ২০১৭ থেকে বেশ কয়েকটি দেশে বাজারে আসে। এস৮ সিরিজটি ছিল স্যামসাংয়ের প্রথম স্মার্টফোন যেখানে প্রায় বেজেলবিহীন “ইনফিনিটি ডিসপ্লে” প্রযুক্তি ব্যবহার করা হয়। এছাড়া এতে প্রথমবারের মতো স্যামসাংয়ের ভার্চুয়াল সহকারী “বিক্সবি” সংযোজন করা হয়।

## তথ্যসূত্র

বিষয়শ্রেণী:অ্যান্ড্রয়েড (অপারেটিং সিস্টেম) ডিভাইস
বিষয়শ্রেণী:স্পর্শকাতর পর্দা যুক্ত মোবাইল ফোন
বিষয়শ্রেণী:স্যামসাং মোবাইল ফোন
বিষয়শ্রেণী:স্যামসাং গ্যালাক্সি
বিষয়শ্রেণী:৪কে ভিডিও রেকর্ডিং সহ মোবাইল ফোন
বিষয়শ্রেণী:২০১৭-এ প্রবর্তিত মোবাইল ফোন
বিষয়শ্রেণী:বন্ধ ফ্ল্যাগশিপ স্মার্টফোন
বিষয়শ্রেণী:স্যামসাং স্মার্টফোন
বিষয়শ্রেণী:বন্ধ স্যামসাং গ্যালাক্সি স্মার্টফোন
আয়ুতথায়া ঐতিহাসিক উদ্যান

থাম্ব|250px|ডান|বুদ্ধের মাথা, ওয়াট মহাঠাট
**আয়ুতথায়া ঐতিহাসিক উদ্যানে** থাইল্যান্ডের প্রাচীন নগর আয়ুতথায়ার ধ্বংসাবশেষ আছে। রাজা রামাথিবদি ১ ১৩৫১ সালে এই নগর পত্তন করেন।  ১৫৬৯ সালে ব্রহ্মদেশীয়রা এটি দখল করে। লুঠতরাজ করা না হলেও এই সময় প্রচুর মূল্যবান এবং শৈল্পিক জিনিস হারিয়ে যায়।  ব্রহ্মদেশীয় সেনা ১৭৬৭ সালে এটি ধ্বংস করার আগে অবধি এটি দেশের রাজধানী ছিল।

১৯৬৯ সালে চারুকলা বিভাগ এর সংস্কার শুরু করে যা ১৯৭৬ সালে এটি ঐতিহাসিক উদ্যান রূপে ঘোষণার পর নতুন উদ্যম পায়। উদ্যানের একটি অংশ ১৯৯১ সালে ইউনেস্কো বিশ্ব ঐতিহ্যবাহী স্থান রূপে স্বীকৃতি পায়। আয়ুতথায়া সাম্রাজ্যে ৩৫ জন রাজা রাজত্ব করেন।

## উদ্যানের স্থানসমূহ
* ওয়াট চাইওয়াটথানারাম
* ওয়াট কাসাত্রাথিরাজ
* ওয়াট কুদি দাও
* ওয়াট লোকায়াসুথারাম
* ওয়াট মহাঠাট
* ওয়াট ফানান চোয়েং
* উইরান ফ্রা মংখন বপিত
* ওয়াট ফ্রা রাম
* ওয়াট ফ্রা শ্রী সানফেট
* ওয়াট রাতচাবুরানা, আয়ুতথায়া
* ওয়াট চাই মংখন
* ওয়াট ইয়াই চাই মংখন
* ফ্রা চেদি সুরিয়থাই
* আয়ুতথায়া ঐতিহাসিক অধ্যয়ন কেন্দ্র
* জাপানি জনবসতি
* ওয়াট ফু খাও ঠং
* হাতি গুহা

## ইউনেস্কো বিশ্ব ঐতিহ্যবাহী স্থান
১৯৯১ সালে উদ্যানের একটি অংশ ইউনেস্কো বিশ্ব ঐতিহ্যবাহী স্থান হিসেবে ঘোষণা করা হয়। পুরো উদ্যানের মধ্যে ২৮৯ হেক্টর জায়গা এর অন্তরগত।

## চিত্রশালা

File:Templo Phra Si Sanphet, Ayutthaya, Tailandia, 2013-08-23, DD 02.jpg|ওয়াট ফ্রা শ্রী সানফেট
File:Templo Mahathat, Ayutthaya, Tailandia, 2013-08-23, DD 08.jpg|ওয়াট মহাঠাট
File:ワット・ラーチャブーラナ.JPG|ওয়াট রাতচাবুরানা
File:Templo Yanasen, Ayutthaya, Tailandia, 2013-08-23, DD 02.jpg|ওয়াট ইয়ানাসেন
File:Templo Phra Ram, Ayutthaya, Tailandia, 2013-08-23, DD 04.jpg|ওয়াট ফ্রা রাম
File:Templo Thammikarat, Ayutthaya, Tailandia, 2013-08-23, DD 08.jpg|ওয়াট ঠাম্মিকারাট
File:Historic City of Ayutthaya-111233.jpg|বুদ্ধের মাথা, ওয়াট মহাঠাট
File:Historic City of Ayutthaya-111235.jpg|
File:Historic City of Ayutthaya-111237.jpg|মাথাবিহীন মূর্তিসমূহ
File:Historic City of Ayutthaya-111239.jpg|আয়ুতথায়া ঐতিহাসিক উদ্যান


## তথ্যসূত্র
আপেক্ষিক চাকতি

থাম্ব|294x294পিক্সেল|আপেক্ষিক জেট
সাধারণ আপেক্ষিকতাবাদে, **আপেক্ষিক চাকতি** (ইংরেজি - Relativistic disk) - অভিব্যক্তিটি একটি অক্ষ সাপেক্ষে প্রতিসম এবং বিচ্ছিন্ন উৎস দ্বারা উৎপন্ন মহাকর্ষীয় ক্ষেত্রের সাথে সংশ্লিষ্ট একটি অক্ষ সাপেক্ষে প্রতিসম স্ব-সামঞ্জস্যপূর্ণ আইনস্টাইনের ক্ষেত্র সমীকরণগুলির সমাধানগুলির একটি শ্রেণীকে বোঝায়। এমন সমাধান খুঁজে বের করার জন্য, একজনকে সমস্যাটাকে সঠিকভাবে উপস্থাপিত করতে হবে এবং 'বাহ্যিক' সমস্যা, শূন্যস্থানে আইনস্টাইনের ক্ষেত্র সমীকরণগুলির একটি সীমানা মান সমস্যা যার সমাধানটি বাহ্যিক ক্ষেত্র নির্ধারণ করে, এবং 'ভিতরের' সমস্যা, যার সমাধান পদার্থ-উৎসের তার নিজস্ব মহাকর্ষীয় ক্ষেত্রে তার গঠন এবং গতিবিদ্যাকে নির্ধারণ করে, এই দুই সমস্যার একসঙ্গে সমাধান করতে হবে। বাস্তবে যুক্তিযুক্ত এরকম সমাধানগুলিকে কিছু অতিরিক্ত শর্তাদি যেমন সসীম এবং ধনাত্মক ভর, বাস্তবে যুক্তিসম্মত এরকম পদার্থ এবং সীমিত জ্যামিতিক আকার - এই সবকিছু পূরণ করতে হবে। যখন আপেক্ষিক স্থির পাতলা চাকতি হল উৎস, তখন তা বর্ণনা করার জন্য সঠিক সমাধানগুলি প্রথম বোননোর এবং স্যাকফিল্ড এবং মরগ্যান এবং মরগ্যান অধ্যয়ন করেন। পরবর্তীকালে, নিশ্চল (ইংরেজি: stationary) এবং স্থির (ইংরেজি: static) পাতলা চাকতির ক্ষেত্রে সঠিক সমাধানের বিভিন্ন শ্রেণী বিভিন্ন লেখকদের দ্বারা প্রাপ্ত হয়েছে। একটি তড়িচ্চুম্বকীয় ক্ষেত্রের উপস্থিতিতে একটি বর্ণবলয় দ্বারা বেষ্টিত একটি পাতলা চাকতির তাপগতিবিদ্যা এই গবেষণা পত্রে উপস্থাপন করা হয়েছে।

## তথ্যসূত্র

বিষয়শ্রেণী:সাধারণ আপেক্ষিকতা
বিষয়শ্রেণী:সাধারণ আপেক্ষিকতার সঠিক সমাধান
লঘিষ্ঠ সাধারণ গুণিতক

পাটিগণিত এবং সংখ্যাতত্ত্বে, দুই বা ততোধিক পূর্ণসংখ্যার **লঘিষ্ঠ সাধারণ গুণিতক** বা **ল.সা.গু** বলতে বুঝায় সেই ক্ষুদ্রতর সংখ্যা যা ওই সংখ্যাগুলোর প্রত্যেকটি দ্বারা নিঃশেষে বিভাজ্য। ইংরেজি ভাষায় ল.সা.গু কে **least common multiple**, **lowest common multiple** অথবা সংক্ষপে **LCM** বলা হয়। দুটি সংখ্যা ***ক*** এবং ***খ*** এর ল.সা.গু কে **লসাগু(ক,খ)** দ্বারা সূচিত করা হয়।

## উদাহরণ
৪ এবং ৬ এর ল.সা.গু :

৪ এর গুণিতকসমূহ :

৪, ৮, ১২, ১৬, ২০, ২৪, ২৮, ৩২, ৩৬, ৪০, ৪৪, ৪৮, ৫২, ৫৬, ৬০, ৬৪, ৬৮, ৭২, ৭৬, ৮০, ৮৪, . . . . . . .

৬ এর গুণিতকসমূহ :

৬, ১২, ১৮, ২৪, ৩০, ৩৬, ৪২, ৪৮, ৫৪, ৬০, ৬৬, ৭২, ৭৮, ৮৪, ৯০, ৯৬, . . . . . . .

8 এবং ৬ এর **সাধারণ গুণিতকসমূহ** হল যেসব সংখ্যা উপরে উল্লেখিত উভয় অনুক্রমেই আছে অর্থাৎ

১২, ২৪, ৩৬, ৪৮, ৬০, ৭২, ৮৪, . . . . . . .

এই অনুক্রমের ক্ষুদ্রতর সংখ্যাটি হল ১২ অর্থাৎ ৪ এবং ৬ এর **লঘিষ্ঠ সাধারণ গুণিতক** হল ১২। এটি এভাবেও লেখা যায়, **লসাগু(৪,৬)=১২**

ঋণাত্মক পূর্ণসংখ্যার লসাগু গসাগু

বিষয়শ্রেণী:গণিত
বিষয়শ্রেণী:গাণিতিক পরিভাষা
বিষয়শ্রেণী:প্রাথমিক পাটিগণিত
বিষয়শ্রেণী:সংখ্যাতত্ত্ব
আবুল বাশার (বীর বিক্রম)

শহীদ **আবুল বাশার** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
শহীদ আবুল বাশারের জন্ম নোয়াখালী জেলার চাটখিল উপজেলার বদলকোট গ্রামে। তার বাবার নাম আবদুল লতিফ মুন্সি এবং মায়ের নাম তাজকেরার নেছা। তার স্ত্রীর নাম রৌশনারা বেগম। তার দুই ছেলে ও তিন মেয়ে।

## কর্মজীবন
ইপিআরে চাকরি করতেন আবুল বাশার। ১৯৭১ সালে কর্মরত ছিলেন কুমিল্লা উইংয়ে। মুক্তিযুদ্ধ শুরু হলে তিনি যুদ্ধে যোগ দেন।

## মুক্তিযুদ্ধে ভূমিকা
১৯৭১ সালের ৯ মে কুমিল্লা জেলার চৌদ্দগ্রাম উপজেলার অন্তর্গত বিবির বাজার ছিলো কুমিল্লা শহর থেকে ছয় কিলোমিটার পূর্ব-দক্ষিণে। এর অবস্থান ছিল ভারত-বাংলাদেশ সীমান্তে। প্রতিরোধ যুদ্ধের পর কুমিল্লা অঞ্চলের মুক্তিযোদ্ধারা সমবেত হন বিবির বাজারে। কুমিল্লা শহরে নিয়ন্ত্রণ প্রতিষ্ঠার পর পাকিস্তানি সেনাবাহিনী মুক্তিযোদ্ধাদের বিবির বাজার অবস্থানে আক্রমণ করতে থাকে। কয়েকবার সেখানে পাকিস্তানি সেনাবাহিনীর সঙ্গে মুক্তিযোদ্ধাদের যুদ্ধ হয়। প্রতিবারই মুক্তিযোদ্ধারা পাকিস্তানি সেনাদের প্রতিহত করতে সক্ষম হন। বিবির বাজারের প্রতিরক্ষা অবস্থানে বেশির ভাগ ছিলেন ইপিআর সদস্য। ভারত-বাংলাদেশ সীমান্তে মুক্তিযোদ্ধাদের প্রতিরক্ষা অবস্থান। আবুল বাশার একজন সহযোদ্ধাকে সঙ্গে নিয়ে একটি বাংকারে সতর্ক অবস্থায় ছিলেন। ৯ মে সকাল থেকেই শুরু হয় পাকিস্তানি সেনাবাহিনীর আক্রমণ। গোলা এসে পড়তে থাকে মুক্তিযোদ্ধাদের অবস্থানে। ঘণ্টা দুই পর মুক্তিযোদ্ধারা দেখতে পেলেন দূরে একদল পাকিস্তানি সেনা। তাদের প্রতিরক্ষা অবস্থানের দিকে ক্ষিপ্র গতিতে এগিয়ে আসছে। সংখ্যায় তারা অনেক ছিলেন। আবুল বাশার ও তার সহযোদ্ধারা ভয় পেলেন না। মুক্তিযোদ্ধাদের কাছে ভারী অস্ত্র তেমন নেই। একটি মেশিনগান, তিন-চারটি এলএমজি। বাকিগুলো সাধারণ অস্ত্র। অগ্রসরমান পাকিস্তানি সেনারা মুক্তিযোদ্ধাদের আওতায় আসামাত্র গর্জে উঠল তাদের অস্ত্র। কিন্তু পাকিস্তানিদের ভারী অস্ত্রের দাপটে মুক্তিযোদ্ধারা কোণঠাসা হয়ে পড়লেন। এক পর্যায়ে শুরু হলো বিমান হামলা। পাকিস্তানি বিমান আকাশ থেকে গুলি বর্ষণ করতে থাকল। এ সময় মুক্তিযোদ্ধা অনেকে পশ্চাৎপসরণ করতে বাধ্য হলেন। আবুল বাশারসহ কয়েকজন মনোবল হারালেন না। তিনি সাহসিকতার সঙ্গে পাকিস্তানিদের আক্রমণ প্রতিহত করতে থাকলেন। কিন্তু বেশিক্ষণ পারলেন না। বিমান থেকে ছোড়া কয়েকটি গুলি এসে লাগল তার মাথায়। ঢলে পড়লেন মাটিতে। শহীদ হলেন তিনি। সে দিন যুদ্ধে মুক্তিবাহিনীর আবুল বাশারসহ কয়েকজন শহীদ ও ১০-১২ জন আহত হন। পাকিস্তানি সেনাদেরও ব্যাপক ক্ষয়ক্ষতি হয়। পরে সহযোদ্ধারা আবুল বাশারের লাশ উদ্ধার করে বিবির বাজারেই সমাহিত করেন।

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:নোয়াখালী জেলার ব্যক্তি
আবুল বাশার (দ্ব্যর্থতা নিরসন)

**আবুল বাশার** নামটি নিম্নের ব্যক্তিবর্গকে নির্দেশ করতে পারেঃ

* আবুল বাশার (অধ্যাপক), সোনারগাঁও বিশ্ববিদ্যালয়ের উপাচার্য
* আবুল বশার (বীর প্রতীক), বীর প্রতীক খেতাব প্রাপ্ত মুক্তিযোদ্ধা
* আবুল বাশার (বীর বিক্রম), বীর বিক্রম খেতাব প্রাপ্ত মুক্তিযোদ্ধা
* মোহাম্মদ আবুল বাশার, বীর প্রতীক খেতাব প্রাপ্ত মুক্তিযোদ্ধা
* আবুল বাশার (লেখক), লেখক

## আরও দেখুন
* আবুল বাসার (শিক্ষাবিদ), শেখ ফজিলাতুন্নেছা মুজিব বিশ্ববিদ্যালয়, জামালপুরের সাবেক উপাচার্য